Mudrost (budizam)

U budizmu, mudrost (sanskrit: *prajñā*, pali: *paññā*) je ključni činilac oslobođenja uma. Tek uvidom, znanjem, mudrošću u stanju smo da potpuno iskorenimo nečistoće u umu i zaustavimo svaku dalju patnju uzrokovane neznanjem.

Pošto sve nečistoće nastaju iz neznanja, um se čisti razvojem mudrosti. Međutim, mudrost nastaje samo u pročišćenom umu, pa prvo moramo stvoriti mesta za nju. Oslobađanje od predrasuda i unapred formiranih ideja, razvijanje svesnosti, kao i um koji nije pretrpan, već smiren, pomaže u razvoju mudrosti.

Mudrost se ponekad određuje kao sposobnost donošenja razboritih odluka i izvlačenja tačnih zaključaka, zasnovanih na iskustvu i znanju.

## Etimologija

Prađna ili pana (sanskrit: *prajñā*, pali: *paññā*; iz sskt korena *đna* - zna) je pojam indijske filozofije koji znači "pra znanje", mudrost, odnosno spoznaju u dubljem smislu, spoznaju osnovnih činjenica sveta. U tom smislu je u nju uključeno i obično znanje (*[[đnana]]*), kojoj može biti i sinonim.

## Budino učenje

### Svojstva mudrosti

Buda raznim poređenjima pokušava da dočara šta podrazumeva pod mudrošću. Tako njen značaj prevazilazi čak i značaj koji za nas ima Sunce:

Mudrost mora imati analitički kvalitet, koji Buda poredi sa oštricom noža: kao što nož odvaja kožu od mesa, tako i mudrost treba da odvaja dobro od lošeg, korisno od štetnog.

Karakteristika mudraca je i uviđanje istine, što je isključivo plod individualnog napora:

Nasuprot mudracu, Buda stavlja neznalicu, koji je pun strahova:

Prema Budinim rečima, naspram gubitka mudrosti, svaki gubitak neznatan:

### Razvoj mudrosti

Poput ostalih veština, mudrost se razvija postupno, upornim radom:

Buda navodi četiri stvari koje vode razvoju mudrosti:

Na drugom mestu, Buda navodi osam uslova za razvoj mudrosti. Prvi čine iskusan učitelj i učenik koji ima osećaj poštovanja prema učitelju, ali i prema sebi. Drugi predstavlja znatiželja učenikova, želja za učenjem i otvorenost uma. Treći čini život u osami, telom i umom. Četvrti uslov je vrlina kao osnov mudrosti: bez moralnog življenja sticanje mudrosti je nemoguće.

Stoga, za mudrog čoveka je potrebno da izbegava razvrat:

Peti uslov za razvoj mudrosti je dobro poznavanje učenja, stečeno podukom i sopstvenim istraživanjem. Šesti uslov čini pretakanje naučenog u iskustvo kroz primenu i meditaciju, a sedmi potpuno odustajanje od bavljenja nevažnim stvarima i koncentrisanje na sâmo učenje. Poslednji uslov je praksa kojom se direktno stiče uvid u prirodu stvari.

## Budističke teorije

### Shvatanje Seng-Čaoa

U ogledu pod naslovom „*O mudrosti, koja nije znanje*“, Seng-čao opisuje *prađnu* kao mudračko znanje, ali veli da to nije pravo znanje. Jer spoznaja jedne stvari sastoji se u odabiranju jednog svojstva te stvari i uzimanju tog svojstva za predmet spoznaje. Međutim, mudračka spoznaja se sastoji u spoznaji onog što se zove nebiće (*wu*), a to „prevazilazi oblike i odlike“ i nema svojstava, te nikad ne može biti predmet spoznaje. Spoznati nebiće znači biti s njime sjedinjen. Ovo stanje poistovećenosti sa nebićem zove se nirvana. Nirvana i prađna dva su vida jednog istog stanja stvari. Kao što nirvana nije nešto što valja spoznati, tako je mudrost spoznaja koja nije spoznaja (Chao Lun, gl. 3).

### Tri vrste mudrosti

U komentarima Pali kanona se ističu tri vrste mudrosti. Prva nastaje na osnovu slušanja mudrih (*sutta-maya paññā*). U Budino vreme nema knjiga, a zapisivanje učenja se smatra degradacijom, tako da se mišljenje prenosilo usmeno. Potom treba da razmisli o tome što je čuo, da analizira i proceni kakve implikacije ima po njegov život. Time se formira druga vrsta mudrosti, rođena iz dubokog promišljanja (*ćinta­-maya paññā*). To je začetak ispravnog gledišta, i na toj tački počinjemo da razvijamo i druge vrline plemenitog osmostrukog puta. Na kraju, kada dovoljno ojačaju, te vrline će uticati na negovanje uma, što kao rezultat donosi mudrost na osnovu iskustva (*bhavana-maya paññā*). To je prodorna mudrost ili uvid koji donosi probuđenje.

## Literatura
* 
* 
* 

## Izvori

## Povezano
* Prađna
* Mudrost
* Budistička terminologija

## Vanjske veze
* Bhikkhu Bodhi, Razvijanje mudrosti
## Reference